Ṣṣenf-agi n tmedyazt yules-aɣ-d s wudem ubriz lḥif d miḥyaf i ddrent tudrin di lawan-nni, leqsaḥ n tudert, idammen yuzlen, tuksa n tferkiwin d kra yellan d cci, akken daɣen iɣ-dyesken udem aḥeqqani n tudert yeččuren d cḥani. Ad naf d aɣen tamedyazt i xeddmen ɣef tnekra n weɣref mgal anekcum ɣer tmurt taqbaylit, tusa-as-d d tiẓẓit, ur as-telli ara d lewḍa maca d adrar ɛlayen ur qqeḍɛent ara wallen.